ജമ്മു കശ്മീരില് ഭീകരരുമായി ഏറ്റുമുട്ടല് മലയാളി ജവാനടക്കം 5 സൈനികര്ക്ക് വീരമൃത്യു ഏറ്റുമുട്ടല്, പൂഞ്ചില് നിയന്ത്രണ രേഖയ്ക്ക് സമീപം നുഴഞ്ഞക്കയറ്റ ശ്രമം തടയുന്നതിനിടെ അനന്ത്നാഗിലും ബന്ദിപോറയിലുമായി 2 ഭീകരരെ വധിച്ച് സൈന്യം ശ്രീനഗര്: ജമ്മു കശ്മീരിലെ പൂഞ്ചില് നിയന്ത്രണ രേഖയ്ക്ക് സമീപം ഭീകരരുമായുള്ള ഏറ്റുമുട്ടലില് ജൂനിയര് കമ്മീഷന് ഓഫീസര് ഉള്പ്പെടെ അഞ്ച് സൈനികര്ക്ക് വീരമൃത്യു വരിച്ചു. വീരമൃത്യു വരിച്ചവരില് മലയാളി സൈനികനും ഉള്പ്പെടുന്നു. എച്ച്. വൈശാഖ് എന്ന സൈനികനാണ് വീരമൃത്യു മരിച്ചത്. കൊല്ലം കൊട്ടാരക്കര ഓടനാവട്ടം സ്വദേശിയാണ്. ഉച്ചയോടെയാണ് പൂഞ്ചില് ഭീകരരുമായുണ്ടായ ഏറ്റുമുട്ടലിനിടെ ഒരു ഓഫീസറടക്കം അഞ്ച് സൈനികര്ക്ക് വീരമൃത്യു സംഭവിച്ചെന്ന് സൈന്യം അറിയിച്ചത്. ഏറ്റുമുട്ടലിനിടെ ജൂനിയര് കമ്മീഷന്ഡ് ഓഫീസര് സുബേദാര് ജസ്വീന്തര് സിങ്, വൈശാഖ് എച്ച്, സരാജ് സിങ്, ഗജ്ജന് സിങ്, മന്ദീപ് സിങ് എന്നിവര് വീരമൃത്യു വരിക്കുകയായിരുന്നുവെന്ന് സൈന്യം അറിയിച്ചു. പ്രദേശത്ത് ഏറ്റമുട്ടല് ഇപ്പോഴും തുടരുകയാണ്. ഈ മേഖല പൂര്ണ്ണമായി സൈന്യം വളഞ്ഞിരിക്കുകയാണ്. സുരങ്കോട്ട് മേഖലയില് ഭീകരവാദികള് ഒളിച്ചിരിപ്പുണ്ട് എന്ന രഹസ്യാന്വേഷണ റിപ്പോര്ട്ടിന്റെ അടിസ്ഥാനത്തില് സൈന്യം പരിശോധന നടത്തുകയായിരുന്നു. തുടര്ന്നുണ്ടായ ഏറ്റുമുട്ടലിലാണ് ജൂനിയര് കമ്മിഷന് ഓഫീസര് ഉള്പ്പെടെയുള്ള അഞ്ച് സൈനികര് വീരമൃത്യു വരിച്ചത്. രഹസ്യാന്വേഷണ റിപ്പോര്ട്ടിന്റെ അടിസ്ഥാനത്തില് നടത്തിയ തിരച്ചിലില് ഭീകരവാദികള് നുഴഞ്ഞു കയറിയതായി കണ്ടെത്തുകയായിരുന്നു. എന്നാല് മാരകായുധങ്ങളുമായെത്തിയ ഭീകരവാദികര് ഒളിഞ്ഞിരുന്ന് സൈനികര്ക്ക് നേരെ വെടിയുതിര്ത്തു. ഏറ്റുമുട്ടലില് പരിക്കേറ്റവരെ പ്രാദേശത്തെ ആശുപത്രിയില് എത്തിച്ചുവെങ്കിലും അഞ്ച് പേരുടെ ജീവന് രക്ഷിക്കാനായില്ല. പൂഞ്ചിലെ വനമേഖലയിലൂടെ ഇന്ത്യയിലേക്ക് നുഴഞ്ഞുകയറാനുള്ള ഭീകരരുടെ ശ്രമം സൈന്യം തടഞ്ഞതോടെ ഏറ്റമുട്ടല് ആരംഭിച്ചത്. പ്രദേശത്ത് ഇപ്പോഴും ഏറ്റുമുട്ടല് തുടരുകയാണ്. അഞ്ച് ഭീകരര് വനമേഖലയില് ഒളിച്ചിരിക്കുന്നതായാണ് വിവരം. ഈവര്ഷം ആദ്യമായാണ് കശ്മീരില് ഭീകരരുമായുള്ള ഒരുഏറ്റുമുട്ടലില് ഇത്രയധികം സൈനികര് വീരമൃത്യു വരിക്കുന്നത്. ചാംറര് വനത്തില് നുഴഞ്ഞു കയറ്റക്കാരായ ഭീകരവാദികള് മാരകായുധങ്ങളുമായി ഒളിച്ചിരിപ്പുണ്ടെന്നും പ്രദേശത്ത് ഏറ്റുമുട്ടല് തുടരുകയാണെന്നും സൈനിക വക്താവ് വ്യക്തമാക്കി. നേരത്തെ അനന്ദ് നാഗിലും ബന്ദിപോരയിലും നടന്ന ഏറ്റുമുട്ടലില് രണ്ട് ഭീകരരെ സൈന്യം വധിച്ചിരുന്നു. ഇതില് ഒരാള് ഇംതിയാസ് അഹമ്മദ് ദര് ആണെന്നും കശ്മീരിലെ ജനങ്ങളെ കൊലപ്പെടുത്തിയവരുടെ കൂട്ടത്തില് ഉണ്ടായിരുന്ന ആളാണെന്നുമാണ് വിവരം. തുടര്ച്ചയായ ഭീകരാക്രമണങ്ങളില് ഏഴ് സാധാരണക്കാര്ക്ക് ജീവന് നഷ്ടമായതിന് പിന്നാലെയാണ് സുരക്ഷ സേന ഭീകരര്ക്കായി തെരച്ചില് ശക്തമാക്കിയത്. പൂഞ്ചില് രാവിലെ പതിനൊന്ന് മണിയോടെയാണ് ഏറ്റുമുട്ടല് തുടങ്ങിയത്. പീര്പഞ്ചാള് മേഖലയിലായിരുന്നു ഏറ്റുമുട്ടല്. മേഖല പൂര്ണ്ണമായി സൈന്യം വളഞ്ഞു. ജമ്മു കശ്മീരിലെ ആക്രമണപരമ്ബരകള്ക്ക് പിന്നാലെ തീവ്രവാദികളോട് അനുഭാവമുള്ള 700 പേരെ തടവിലാക്കിയെന്ന് ജമ്മു കശ്മീര് പൊലീസ് അറിയിച്ചു. കശ്മീര് താഴ്വരയിലെ ആക്രമണ ശൃംഖല തകര്ക്കാനാണ് ഇവരെ തടവിലാക്കിയതെന്നാണ് പൊലീസ് പറയുന്നത്. കഴിഞ്ഞ ദിവസം ആഭ്യന്തര മന്ത്രി അമിത് ഷായുമായി ജമ്മു കശ്മീര് ലഫ്. ഗവര്ണര് കൂടിക്കാഴ്ച്ച നടത്തിയിരുന്നു. ഇതിന് പിന്നാലെയാണ് നടപടി. സാധാരണക്കാര്ക്ക് നേരെ ആക്രമണം തുടങ്ങിയതോടെ വലിയ ആശങ്കയിലാണ് ജമ്മു കശ്മീരിലെ ജനങ്ങള്. കഴിഞ്ഞ ദിവസം സുരക്ഷ ഉറപ്പാക്കണമെന്നാവശ്യപ്പെട്ട് കശ്മീരി പണ്ഡിറ്റുകളുടെ സംഘടന ജമ്മുവില് പ്രതിഷേധം നടത്തിയിരുന്നു. ആക്രമണങ്ങള് തടയുന്നതില് ഭരണകൂടം പരാജയപ്പെട്ടെന്ന് നാഷണല് കോണ്ഫറന്സ് ഉള്പ്പടെയുള്ള പ്രതിപക്ഷ പാര്ട്ടികള് കുറ്റപ്പെടുത്തി. Stories you may Like